ང་ཚོའི་འཛམ་བུ་གླིང་འདི་བཞིན་ཟླ་བ་དང་གཟའ་སྐར་ལྟ་བུའི་ས་རྡོའི་གོང་བུ་ཙམ་ཞིག་མིན་པར་ཚེ་སྲོག་གི་འགྲོ་བ་དང་མིའི་འགྲོ་བ་འཕེལ་ཏེ་དཔལ་ཡོན་དར་སའི་གཞི་ཡང་ཡིན་པ་ནི་མཐོང་ཆོས་སུ་གནས།འོན་ཀྱང་སའི་གོ་ལ་འདིའི་ལོ་ཚད་དང་རྒྱ་ཁྱོན།གྲུབ་ཚུལ་སོགས་ཏོག་ཙམ་དཔོག་པར་དཀའ་བའི་གནད་རྣམས་གང་འདྲ་ཡིན་ནམ་སྙམ་པའི་དོགས་པ་ནི་སུ་ལའང་ཡོང་སྲིད་ཅིང༌།ཁྱད་པར་དུ་གོ་ལ་ཆེན་པོའི་ལྗིད་ཚད་དང་བོངས་ཚད་སོགས་ང་ཚོས་ཇི་ལྟར་ཤེས་སམ་སྙམ་པའི་ཐེ་ཚོམ་ནི་དེ་བས་ཀྱང་འབྱུང་སྲིད་པས་སྐབས་འདིར་ང་ཚོའི་རྟེན་གཞིའི་གནས་ཚུལ་རོབ་ཙམ་ཞིག་ཉི་མའི་ཁྱིམ་བརྒྱུད་ཀྱི་ལོ་རྒྱུས་ཀྱི་ཐོག་ནས་བཤད་ན་གཤམ་གསལ་ལྟར་ཡིན།